  Майя Бывальцева 29-тӥ шуркынмонысен «ОТР» (Общественное телевидение России) телеканалын Удмуртиысь передачаосты учкыны луоз. Со сярысь Россиысь Цифровой азинсконъя, герӟетъя но калыке ивортодэт вӧлмытонъя министерстволэн пресс-службаез. «ОТР» телеканалэ улосвыл программаосты пыртон понна федерал коньдэтысь 776 миллион манет висъязы Удмуртиын интыысь передачаосты «Удмуртия» телекомпания возьматоз. Соос 7 часысен 8 часозь но 18 часысен 19 часозь мынозы. Вераны кулэ, али улосвыл ватэтъёс ӟуч кылын гинэ луозы шуыса чакламын. Соин валче «Удмурт Кенеш» огазеяськонлэн Пичи кенешаз, Россиысь общественной телевидениын удмурт кылын передачаосты возьматыны луонлык кылдытыны курыса, телеканаллэн кивалтӥсьёсызлы вазиськон сярысь пумкылъян кутӥзы. Удмуртиысь программаосты учкемды ӧз луы ке, телевизорысь пуктэтъёсты (настройкаосты) выльдыны кулэ. Ватсалом, али улосвыл программаос «Россия 1» но «Россия 24» телеканалъёсын мыно. Соосты ГТРК дася. Нош шуркынмон пумын интыысь иворъёсты 95 процентэз элькунын улӥсьёс учкыны быгатозы.  Тегъёс: Мерлык Ижкар Удмуртия телевидение  